**peliculă de toamnă**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poetului KABIR

noaptea târziu,

lupii trag-

de poalele brodate-ale cămeşii,

luna.

în fuiorul de borangic, de pe gard,

vântul

nu mai găsește cărarea.

lângă topor,

oaia albă

cutreieră în somn galaxiile-

“vremea va fi bună!”

gândesc ciobanii.

descălţate,

stelele

prinse în horă,

zdrobesc boabele de struguri;

un miros dulce de must

îmbată crizantemele.

stropii de ploaie

gonesc la vale

roțile de foc.

pietrele se ciognesc;

scântei intensifică muzica cosmosului.

în bucuria neasemuită

de a însămânța cuvântul,

toamna

strălucește-n poeme.

„numai cei ce o trăiesc o cunosc”-

a șoptit țesătorul.